Jožef Borovnjak
Jožef Borovnjak (mađ.: Borovnják ili Borovnyák József) bio je slovenski pisac, političar i rimokatolički sveštenik. Rođen u Prekmurju, u Mađarskoj (danas Slovenija). Njegovi roditelji su izvorno bili kao evangelici, a otac mu je zabranjivao da pređe na katoličku vjeru. Borovnjak je pohađao osnovnu školu u Ivanovcima (Ivanócz/Alsószentbenedek), Tišino (Csendlak) i Dobrovniku (Dobronak). U Dubrovniku naučio mađarski jezik. U Kisageu (Kőszeg) i Sambotelu (Szombathely) pohađao je gimnaziju, a 1851. godine je posvećen. Isprva je bio sveštenik u mjestu Števanovci (Apátistvánfalva), kod Monoštra. Crkva u Števanovcima, napravljena 1785. godine, najljepši je spomenik u Slovenskom Porabju (Vendvidék) koji se danas nalazi u Mađarskoj. U periodu od 1852-1854. godine bio je kapelan u Prekmurju u Turnišću (Bántornya), zatim dva mjeseca u Gradu (Felsőlendva) a od 1854. do 1857. godine u Črenšovcima (Cserensócz/Cserföld), kod Lendve (Alsólendva). Do 1859. godine radio je u Murskoj Soboti (Muraszombat) i Svetom Jurju (Vízlendva). Od 1858. do 1872. godine je cankovski (Vashidegkút) sveštenik, i od 1872. godine radio je u Gradu. Umro u Cankovu. Borovnjak je pisao djela političkog i vjerskog sadržaja na prekmurskom narječju. U Cankovima je napisao "Mali politični vodnik" 1860. godine. U ovom djelu analizira stanje mađarskih Slovenaca. Nanovo je pisao Evanđelje, koje je preveo Mikloš Küzmič, kančovski sveštenik 1780. godine (1877). Osim toga napisao jedan katekizam. Održavao je i čuvao prekmursko najrečje i nacionalnu svijest.